**פרוטוקול ישיבת מליאת המועצה מס' 12**

מיום ראשון, י׳ תמוז התשפ״ה, 6/7/2025

**משתתפים:**

**בעלי זכות הצבעה:**

אלי ברכה – ראש המועצה

מאיר דור – סגן ראש המועצה

תמנה שמאלי - אודים

דני מנהיים – ארסוף קדם

אמיר קרן – בצרה

שוקי ארליך - ארסוף

ברק בן אוריה – געש

עמרית ערן - חרוצים

אריאל דיסנצ'ק – תל יצחק

אורלי עמיר – בני ציון

שרון רומם – כפר נטר

גילי בן יקר – רשפון

מיכאל ורבין – יקום

צחי חודניק – בית יהושע

ליאור רובין – גליל ים

**נוכחים נוספים:**

הילה טרייבר – מזכ"ל המועצה

אורלי רזניקוב – מבקרת המועצה

עו"ד עדי סדינסקי לוי – יועמ"ש

לירז קופר - גזברית

רעון חזן – עוזרת אישית למזכ"ל

גיל שטרסברג – החברה למחזור מים וקולחים חוף השרון

זיו בגפן – קולחי השרון

יגאל קידרון – קולחי השרון

רו"ח שלומי מועלם – קולחי השרון

**על סדר היום:**

[**[ 3 ] דוחות כספיים חברות 2024.** 4](#_Toc203388986)

[**קולחי השרון.** 4](#_Toc203388987)

[**החברה למחזור מים וקולחים.** 26](#_Toc203388988)

[**החברה הכלכלית.** 38](#_Toc203388989)

[**[ 4 ] דוח רבעוני 01/2025.** 41](#_Toc203388990)

[**[ 2 ] תב"רים.** 46](#_Toc203388991)

[**[ 1 ] אישור מליאה טלפונית.** 51](#_Toc203388992)

**-תחילת דיון-**

## **[ 3 ] דוחות כספיים חברות 2024.**

## **קולחי השרון.**

*\* הצגת שמות נציגי קולחי השרון.*

**אלי ברכה [ראש המועצה]:** חבר'ה, לתשומת ליבכם, מדובר במצגת, אתם יכולים לשאול שאלות, אבל אנחנו לא נדרשים לאשר משהו בסוף המצגת.

**רו"ח שלומי מועלם [קולחי השרון]:** ערב טוב לכולם, אנחנו מציגים פה דוחות כספיים של קולחי השרון לשנת 2024 עם מספרי השוואה לשנת 2023. בעצם, מוצג לפניכם הדוח רווח והפסד, כאשר ההכנסות בשנת 2024 מסתכמות בכ- 12 מיליון שקלים מול 10 מיליון שקלים בשנת 2023. השתתפות באחזקת מכון, זה בעצם גבייה מבעלות המניות בחברה, בגובה 10 מיליון שקלים. שירותי טיהור שפכים בגובה 2 מיליון שקלים, גבייה מלב השרון, כאשר עלות הפעילויות בשנה הזאת מסתכמת ב- 12.8 מיליון שקלים, כ- 10.5 מיליון שקלים עלויות תפעול, שכוללות בעיקר הוצאות פחת וקבלן תפעול. והגידול משנה שעברה, זה בעצם גידול בעלויות קבלן התפעול. הנהלה וכלליות עם ירידה של כ- 150 אלף שקלים בהוצאות הנהלה וכלליות, כאשר הצמצום פה הוא בהוצאות משפטיות, יש פה חיסכון קטן. הוצאות המימון גדלו בצורה משמעותית בעקבות השינויים של הריבית בין 2023 ל- 2024, כאשר הוצאות הריבית פה הן בעיקר לבעלות המניות, בהתאם לסעיף 3 י' לפקודת מס הכנסה. שיעור הריבית עלה בצורה דרמטית ולכן גם הוצאות המימון.

**אריאל דיסנצ'ק [תל יצחק]:** יש הלוואות לזה גם?

**רו"ח שלומי מועלם [קולחי השרון]:** הלוואות בעלים.

**אריאל דיסנצ'ק [תל יצחק]:** הלוואות בעלים שאתה לא מחזיר, אתה מחזיר בשוטף?

**רו"ח שלומי מועלם [קולחי השרון]:** הלוואות בעלים הן לא מוחזרות לשוטף.

**אריאל דיסנצ'ק [תל יצחק]:** הן לא מוחזרות בשוטף.

**רו"ח שלומי מועלם [קולחי השרון]:** אין מאיפה להחזיר אותן.

**אריאל דיסנצ'ק [תל יצחק]:** זה רעיונית כאילו הריבית או שאתה באמת-

**רו"ח שלומי מועלם [קולחי השרון]:** זו לא ריבית רעיונית, זו ריבית שבעלות המניות מחייבות את החברה.

**אלי ברכה [ראש המועצה]:** מול הצגת חשבונית, אריאל. היום זה הכלי.

**רו"ח שלומי מועלם [קולחי השרון]:** המאזן של החברה נכון ל- 31 בדצמבר 2024, יש לנו מזומן בגובה של כ- 3.6 מיליון שקלים. בנוסף לזה, רכוש קבוע בנכסים הלא שוטפים, בגובה של כ- 26 מיליון שקלים, ירידה של 2.5 מיליון שקלים משנה שעברה. וגובה ההשקעות בניכוי הפחת, כמובן שפה הפחת על ההרחבה הוא גבוה מההשקעות השוטפות שמבצעת החברה. מבחינת ההתחייבויות השוטפות שלנו, כ- 43 מיליון שקלים.

**שרון רומם [כפר נטר]:** כמה זה הפחת השנתי?

**רו"ח שלומי מועלם [קולחי השרון]:** 2.8 מיליון שקלים.

**שרון רומם [כפר נטר]:** זאת אומרת, זה 15 שנים אתה מפחית מזה?

**רו"ח שלומי מועלם [קולחי השרון]:** אי אפשר להגיד שזה רוחבי, זה תלוי בציוד, אם זה בטון אז זה 25 שנה. מבחינת ההתחייבויות השוטפות שלנו, אז עיקר ההתחייבויות שלנו הם בעלי מניות וצדדים קשורים. הלוואת הבעלים שלנו ירדה מ- 43 מיליון שקלים ל- 41.5 מיליון שקלים. זכאים ביתרות זכות, ספקים שוטפים, חשבונות פתוחים מול ספקים של כ- 1.5 מיליון שקלים, נכון לסוף השנה. ואנחנו עם גירעון בהון מצטבר, ביחד עם הגירעון שנצבר בשנת 2024 שלא התייחסנו אליו בגובה 700 אלף שקלים, סך הכל הגירעון שלנו, לא נטו, מסתכם בכ- 13.5 מיליון שקלים, נכון לסוף 2024. עד כאן.

**שוקי ארליך [ארסוף]:** תזכירו לי, כי אני כבר לא זוכר כמה, כמה אחוז יש למועצת חוף השרון?

**יגאל קידרון [קולחי השרון]:** 25%.

**שוקי ארליך [ארסוף]:** ויש לנו נציגות בבורד?

**יגאל קידרון [קולחי השרון]:** נכון.

**שוקי ארליך [ארסוף]:** יש לנו נציגות בוועדת כספים?

**יגאל קידרון [קולחי השרון]:** יש נציגות בהכל.

**שוקי ארליך [ארסוף]:** סליחה, בוועדת כספים של הבורד, יש לנו נציגות?

**יגאל קידרון [קולחי השרון]:** בהכל יש.

**שוקי ארליך [ארסוף]:** כלומר, לחברי הבורד שלנו יש שקיפות יותר מאשר המאזן בעצם, לגבי הדברים.

**יגאל קידרון [קולחי השרון]:** אין דיון שמתקיים בלעדיו.

**שוקי ארליך [ארסוף]:** בגלל זה שאלתי.

**יגאל קידרון [קולחי השרון]:** לא, לא, יתרה מזאת, לקח זמן עוד שמינו אותו, ולכן ביקשנו שיצטרף כמשקיף. היו בעיות עם משרד הפנים, אתם בטח מכירים, עד שמאשרים והכל, התעקשנו שהוא יגיע כמשקיף.

**שוקי ארליך [ארסוף]:** והוא קיבל כבר את האישור?

**יגאל קידרון [קולחי השרון]:** כן.

**אריאל דיסנצ'ק [תל יצחק]:** איך מכסים את הגירעונות השוטפים של...?

**יגאל קידרון [קולחי השרון]:** רוב הגירעון כרגע נרשם מבחינה חשבונאית, אם שמת לב. הוא לא...

**אריאל דיסנצ'ק [תל יצחק]:** הפעילות זה רק 10,000? הפעילות השוטפת.

**יגאל קידרון [קולחי השרון]:** עודפים קשה מאוד לייצר.

**אריאל דיסנצ'ק [תל יצחק]:** אז היא מאוזנת?

**יגאל קידרון [קולחי השרון]:** היא מאוזנת. על בסיס מזומן היא מאוזנת. נכון.

**שוקי ארליך [ארסוף]:** על בסיס מזומן היא מאוזנת.

**יגאל קידרון [קולחי השרון]:** נכון. על בסיס מזומן היא מאוזנת. זה מקום שמן הסתם, הבלאי הוא מאוד מאוד גדול. בכל זאת, מתעסקים בניקוי של שפכים. זה מקום שמייצר בלאי אדיר, הן למכונות, הן לכל הציוד.

**אריאל דיסנצ'ק [תל יצחק]:** ואם היא לא מאוזנת בשנה מסוימת? מה, מזרימים לך כסף, יש לך אשראי? איך זה הולך?

**יגאל קידרון [קולחי השרון]:** התעריף אמור לממן את כל האירוע הזה.

**אריאל דיסנצ'ק [תל יצחק]:** כל האירוע, עלויות, התחייבויות, הכל?

**יגאל קידרון [קולחי השרון]:** אתה צודק. בגלל זה ראית גידול בעלויות. נכון, אתה צודק.

**אריאל דיסנצ'ק [תל יצחק]:** אז אין לך דלתא, לא נוצר מצב שיש לך דלתא בין התעריף-

**יגאל קידרון [קולחי השרון]:** זה לא מקום שמייצר רווחים.

**אריאל דיסנצ'ק [תל יצחק]:** לא, לא, אני מדבר על דלתא שלילית.

**יגאל קידרון [קולחי השרון]:** בסדר.

**שרון רומם [כפר נטר]:** לא, הגירעון גדל כי אתה גם מעלה את הריבית של ההלוואות-

**רו"ח שלומי מועלם [קולחי השרון]:** בסדר, זה הון חשבונאי.

**שוקי ארליך [ארסוף]:** אריאל, בסיס מזומנים, הם מתנהלים בצורה מאוזנת. זה מה שאנחנו שומעים.

**אריאל דיסנצ'ק [תל יצחק]:** נכון, אם הפעילות שלך מאוזנת, זה מה שחשוב.

**שוקי ארליך [ארסוף]:** עכשיו, יש לך שליטה על המחיר שאתה גובה?

**יגאל קידרון [קולחי השרון]:** המחיר נקבע בעצם על ידי דירקטוריון.

**רו"ח שלומי מועלם [קולחי השרון]:** מפוקח.

**שוקי ארליך [ארסוף]:** זאת אומרת, הדירקטוריון, לא גורם חיצוני.

**יגאל קידרון [קולחי השרון]:** נכון. כי מן הסתם, כשתהיה בעיה, הדירקטוריון גם יצטרך לתת את הדין למה יש בעיה.

**שוקי ארליך [ארסוף]:** וכמה התעריפים עולים?

**יגאל קידרון [קולחי השרון]:** התעריף נכון לעכשיו הוא 2.33.

**שוקי ארליך [ארסוף]:** איך הם עולים?

**יגאל קידרון [קולחי השרון]:** פעם שעברה שעודכן, הייתה בשנת 2019.

**שוקי ארליך [ארסוף]:** 2019 פעם אחרונה?

**יגאל קידרון [קולחי השרון]:** לא, 2.20 היה ב- 2019, ואחרי זה מאמצע 23' הוא 2.38.

**שרון רומם [כפר נטר]:** יש לכם את הסמכות, אתם צריכים אישור רגולציה להעלות את התעריף? יש לכם את הסמכות להעלות את התעריף?

**יגאל קידרון [קולחי השרון]:** לדירקטוריון יש, זו חברה פרטית. הגדרתה בחוק היא חברה פרטית, היא לא תעריף.

**שוקי ארליך [ארסוף]:** כלומר, אם בגלל העלויות שעולות במשק תצאו מאיזון מזומנים, אז כפי הנראה, הדירקטוריון יקבל החלטה להעלות.

**יגאל קידרון [קולחי השרון]:** זה בדיוק מה שקרה, וזו הסיבה.

**שרון רומם [כפר נטר]:** עליית החשמל, ודברים כאלה.

**יגאל קידרון [קולחי השרון]:** ברור, הכל עולה. מה זאת אומרת? כימיקלים עולים, כוח אדם עולה. קרה משהו בשנים האחרונות, כן.

**לירז קופר [גזברית]:** רק חשוב לי לציין, התעריף עלה, כרגע זה שנוי במחלוקת.

**שוקי ארליך [ארסוף]:** כלומר?

**לירז קופר [גזברית]:** כשאני הגעתי למועצה, אז הייתה איזו שהיא פסיקה שדרש שהתעריף הוא 2 שקלים.

**שוקי ארליך [ארסוף]:** פסיקה של מי?

**לירז קופר [גזברית]:** של בית משפט. וכרגע הם העלו את התעריף, ואנחנו דנים על עליית התעריף הזאת.

**אריאל דיסנצ'ק [תל יצחק]:** ובפועל, הם גובים לפי התעריף הגבוה?

**יגאל קידרון [קולחי השרון]:** אני אעזור לך. תסתכלו בביאור 11, למיטב זכרוני. כמו שאמרתי לכם, התעריף התעדכן ב- 2023, כאשר המועצה כרגע משלמת את התעריף הישן, הוא נמצא בידינו...

**שוקי ארליך [ארסוף]:** מי עוד משלם?

**יגאל קידרון [קולחי השרון]:** כולם משלמים, כן.

**שוקי ארליך [ארסוף]:** וכולם הלכו למשפט או רק המועצה?

**יגאל קידרון [קולחי השרון]:** רק.

**אריאל דיסנצ'ק [תל יצחק]:** איזה ביאור אמרת? סליחה.

**יגאל קידרון [קולחי השרון]:** 11, אם אני לא טועה.

**אריאל דיסנצ'ק [תל יצחק]:** 11 זה אלקטרה.

**יגאל קידרון [קולחי השרון]:** לא, יש שם לפני זה, תסתכל. הנה, שים לב, בביאור 11 יש שם תיאור של 2 תביעות. התביעה הראשונה היא בעצם שמתנהלת מול המועצה. אני מקווה שאני לא מטעה אותך שזה ביאור 11.

**אריאל דיסנצ'ק [תל יצחק]:** כן, כן.

**יגאל קידרון [קולחי השרון]:** יש לכם את כל ההיסטוריה שם, כן.

**אריאל דיסנצ'ק [תל יצחק]:** אנחנו בוויכוח איתם.

**יגאל קידרון [קולחי השרון]:** נכון.

**אריאל דיסנצ'ק [תל יצחק]:** מה יתרת ההלוואה? בואו נראה אם אנחנו יכולים להסתדר עכשיו על התביעה.

**יגאל קידרון [קולחי השרון]:** זה רשום לך.

**רו"ח שלומי מועלם [קולחי השרון]:** תרשום צ'ק. בביאור 5, רשום לך. נכון לסוף 2024 41.5, שמתוכו 34.5 זה מעיינות השרון, וכ- 6 מיליון שקלים זה חוף השרון.

**אריאל דיסנצ'ק [תל יצחק]:** 5.9.

**רו"ח שלומי מועלם [קולחי השרון]:** כן.

**אריאל דיסנצ'ק [תל יצחק]:** אתם מסבסדים קצת.

**יגאל קידרון [קולחי השרון]:** כן, אנחנו מסבסדים.

**אריאל דיסנצ'ק [תל יצחק]:** אנחנו לא נדרשים לאשר, נכון?

**שוקי ארליך [ארסוף]:** אין לנו סיי.

**רו"ח שלומי מועלם [קולחי השרון]:** הדוחות מבוקרים.

**אלי ברכה [ראש המועצה]:** יש שאלות נוספות?

**מיכאל ורבין [יקום]:** אנחנו נדרשים לאשר?

**אלי ברכה [ראש המועצה]:** לא.

**שוקי ארליך [ארסוף]:** יש לנו רק 25%.

**שוקי ארליך [ארסוף]:** אלי, אפשר להזמין את הנציג שלנו בדירקטוריון?

**אלי ברכה [ראש המועצה]:** כן.

**שוקי ארליך [ארסוף]:** אני חושב שחשוב שנשמע מה הוא אומר.

*\* זיו, יגאל ושלומי מקולחי השרון יצאו מהישיבה.*

**אלי ברכה [ראש המועצה]:** אמרתי לכם, המחלוקת על התעריף נובעת מזה שהם לא נותנים לנו ספרים.

**שוקי ארליך [ארסוף]:** אני מבין, הבנתי.

**אלי ברכה [ראש המועצה]:** יש עוד תביעה אחרת שתכף הילה תספר לכם, אבל אנחנו מבקשים לראות את הספרים, את התנועה בספרים, על מנת שיהיה לנו מושג חיובי. יש הרי חברת אם שמחזיקה בהם 75%, אני לא יודע מה קורה שם בספרים.

**שוקי ארליך [ארסוף]:** בגלל זה אני אשב עם חבר וועדת הכספים, הנציג שלנו, ואני אשאל אותו אם הוא מקבל את כל הנתונים, או שמסתירים מהם את המידע.

**אלי ברכה [ראש המועצה]:** היחס אליהם, של החבר'ה שלנו, יפה. אומרים לו, אנחנו רוצים להגיע לפשרות, והכל. זה היה בזמנו משה רומם ועכשיו זה עידן. אבל תכל'ס אתה אומר, 25%, תראו לי את הספרים שלכם, לא מצליח לראות את הספרים.

**שרון רומם [כפר נטר]:** מהות הקונפליקט, זה איך שהם הציגו את עצמם, קולחי השרון מעיינות השרון, כאילו במן קונפליקט.

**אלי ברכה [ראש המועצה]:** זה לא יכול להיות, חבר'ה. זה מנוגד לכל הגיון, שחברה מפסידה כסף, החברת אם, ומחזיקה מעמד, וזה לא מגיע לאיזו נקודת פיצוץ. כשיש חברת אם שהיא זרה לנו, כמיעוט. משהו לא הגיוני בזה, משהו לא סביר בזה, ואנחנו לא יודעים מה הוא.

**אריאל דיסנצ'ק [תל יצחק]:** איפה עומדת התביעה?

**הילה טרייבר [מזכ"ל המועצה]:** יש לנו דיון באוקטובר.

**לירז קופר [גזברית]:** באוקטובר יש את הדיון.

**שוקי ארליך [ארסוף]:** המשפט באוקטובר?

**הילה טרייבר [מזכ"ל המועצה]:** כרגע.

**שוקי ארליך [ארסוף]:** יש עירוב פעילות בין מעיינות השרון לקולחי השרון?

**אלי ברכה [ראש המועצה]:** לא. המנהל לדעתי משותף, נכון? המנהל משותף.

**עו״ד עדי סדינסקי לוי [יועמ"ש]:** המטה זה אותו מטה.

**לירז קופר [גזברית]:** אנחנו משלמים עליו לפי 2 שקלים התעריף כרגע, ואנחנו עושים הפרשות בספרים על ההפרש בין 2 ל- 2.38.

**אריאל דיסנצ'ק [תל יצחק]:** התביעה הוגשה לפני 3 שנים. רק עכשיו זה מגיע לבית משפט?

**עו״ד עדי סדינסקי לוי [יועמ"ש]:** אריאל, היו לפני זה עוד.

**אריאל דיסנצ'ק [תל יצחק]:** אתה מייצג?

**עו״ד עדי סדינסקי לוי [יועמ"ש]:** לא.

**אלי ברכה [ראש המועצה]:** זה מתגלגל הרבה מאוד זמן. אנחנו בתביעות איתם מהרגע שנבחרתי, גם קודמי היה.

**אריאל דיסנצ'ק [תל יצחק]:** אה, זה כאילו קטע?

**שוקי ארליך [ארסוף]:** אתם מפרנסים עורכי דין. יש הרבה עו"ד.

**מיכאל ורבין [יקום]:** לא, לא עורכי דין. הם מתפרנסים מאיתנו.

**עו״ד עדי סדינסקי לוי [יועמ"ש]:** אנחנו מפרנסים עורכי דין וזה חשוב.

**מיכאל ורבין [יקום]:** לא עורכי דין, קולחי השרון.

**אורלי רזניקוב [מבקרת המועצה]:** לא, לא. בינתיים היה משפט אחד שנגמר באיזו שהיא קביעה של השופט על 2 שקל לקו"ב, עכשיו אנחנו בבוררות, עכשיו אנחנו רבים על ה- 30 אגורות. זה 1. הדבר השני, אנחנו טוענים שיש להם איזה חוב ארנונה שאנחנו נתנו כהלוואה, והם טוענים שזאת הייתה הרשאה, על עוד 2 מיליון שקל. ועוד 4.5 מיליון שקל בהתאמה במעיינות השרון, את אותו סכום של מעיינות השרון, אבל זה back to back, כי אם אנחנו, אז גם מעיינות השרון כבר לא ישלמו.

**אריאל דיסנצ'ק [תל יצחק]:** רגע, הנציג שלנו שם הסכים לעדכון?

**שוקי ארליך [ארסוף]:** עידן אמר שיבוא לפה, מאוד חשוב שהוא יבוא לדבר איתנו.

**שרון רומם [כפר נטר]:** פה הם מעריכים את התביעה שלנו, מן הסתם, לא בעלת סיכויים גבוהים, בדוחות הכספיים, בדיון הזה.

**הילה טרייבר [מזכ"ל המועצה]:** גם אנחנו-

**אלי ברכה [ראש המועצה]:** כל הזמן ככה.

**שרון רומם [כפר נטר]:** זה כל הקטע, הם הציגו, מעיינות השרון וקולחי השרון.

**אריאל דיסנצ'ק [תל יצחק]:** לא, אבל אם הנציג שלך הסכים לעדכון-

**אלי ברכה [ראש המועצה]:** גם אם הוא לא הסכים, הם 25%.

*\* מדברים ביחד.*

**שוקי ארליך [ארסוף]:** הוא אישר כנראה, שיספר לנו.

**הילה טרייבר [מזכ"ל המועצה]:** שוקי, הוא נציג של המועצה. דרך אגב, כהונתו נגמרת בנובמבר, ואנחנו נשמח למישהו חדש כי נגמר הזמן של זה. אז אם אתם מכירים מישהו.

**אריאל דיסנצ'ק [תל יצחק]:** רגע, אבל פה הוא כותב שהוא הסכים לעדכון.

**הילה טרייבר [מזכ"ל המועצה]:** יכול להיות, אני לא הייתי בדיון, אולי הוא הסכים. הוא שם יושב כאחראי בקולחי השרון, לא כנציג. אלי פעם היה נציג שם, אמרו ניגוד עניינים, בכוונה הפרידו.

*\* מדברים ביחד.*

**אלי ברכה [ראש המועצה]:** הוא חושב יותר על המועצה.

**שוקי ארליך [ארסוף]:** ברגע שהוא יושב בדירקטוריון, חובת ההוכחה צריכה להיות מולם, אבל הוא עדיין יכול לדווח לנו מה קורה.

**הילה טרייבר [מזכ"ל המועצה]:** הוא מחויב, בדיוק. אני לא בטוחה.

**אריאל דיסנצ'ק [תל יצחק]:** חובת הנאמנות שלו למועצה.

**הילה טרייבר [מזכ"ל המועצה]:** לא, לא.

**שוקי ארליך [ארסוף]:** לא, חברי דירקטוריון, זו חברה פרטית.

**אורלי רזניקוב [מבקרת המועצה]:** לא, לא. זה לא תאגיד עירוני.

**אריאל דיסנצ'ק [תל יצחק]:** לא, זו חברה פרטית.

**עו״ד עדי סדינסקי לוי [יועמ"ש]:** זה בדיוק העניין, פעם זו הייתה חברה שהייתה בבעלות המועצות, ואז זה כן היה תאגיד עירוני. אבל אז חוק תאגידי מים וביוב הפך את כל האחזקה המשותפת של המועצות המקומיות בכפר יונה לתאגיד מים אחד. באותו רגע הפכו את החברה הזאת לייצור כלאיים. מצד אחד, אנחנו מתייחסים אליה כתאגיד עירוני אבל היא לא תאגיד עירוני. כך שלמשל, כשאתם מנהלים דירקטור אני צריך להעביר אותו במשרד הפנים. משרד הפנים כל פעם ניגש איתנו לאותה שאלה, וחצי שנה ממתינים לאישור, רק כי הם לא מבינים איך הם צריכים לאשר מישהו בחברה שהיא לא תאגיד עירוני. אני מסביר להם, אני מחזיק בה כתאגיד עירוני. זה שאחרים שינו את הסטטוס שלהם מרשויות לתאגיד מים וביוב, לא שינה את המהות של החברה מבחינתי. אבל, לא חלות עליה לצערי הרב-

**אריאל דיסנצ'ק [תל יצחק]:** בקיצור, נציג לא יעזור כאן, שוקי.

**שוקי ארליך [ארסוף]:** לא, באינפורמציה.

**אריאל דיסנצ'ק [תל יצחק]:** נציג יכול לעזור באינפורמציה.

*\* מדברים ביחד.*

**שרון רומם [כפר נטר]:** כל חברה שתקים מתחת לתאגיד עירוני, אוטומטית אתה הופך אותה לחברה פרטית?

**עו״ד עדי סדינסקי לוי [יועמ"ש]:** לא, כל חברה שאני אקים מתחת לרשות, היא אוטומטית תאגיד עירוני?

**שרון רומם [כפר נטר]:** ברור.

**עו״ד עדי סדינסקי לוי [יועמ"ש]:** כל חברה שמוקמת תחת איזה שהוא שיתוף פעולה, או תאגיד מים וביוב, היא לא חברה עירונית.

**שוקי ארליך [ארסוף]:** הרי עשו הרחקה, כאילו מעגל סגור של תאגידי המים, שהם לא חלק מהרשות, זה כל הבעיות. לא קשור לבעלות, המבנה הוא תאגידי.

## **החברה למחזור מים וקולחים.**

**גיל שטרסברג [החברה למחזור מים וקולחים חוף השרון]:** נעים מאוד, גיל שטרסברג, אני המנכ''ל. אתם מכירים אותי אני חושב, אני המנכ''ל של החברה למחזור מים וקולחים.

**אריאל דיסנצ'ק [תל יצחק]:** מאיפה אתה במועצה?

**גיל שטרסברג [החברה למחזור מים וקולחים חוף השרון]:** אמרתי, אני חבר קיבוץ תל יצחק.

**מאיר דור[סגן ראש המועצה - שפיים]:** הם עכשיו הרוב פה.

**גיל שטרסברג [החברה למחזור מים וקולחים חוף השרון]:** אני בחברה מ- 2018. החברה זה אני בחצי משרה, עוד 2 עובדי תפעול.

**שוקי ארליך [ארסוף]:** יש לנו מועמד לחברה של השפכים.

**גיל שטרסברג [החברה למחזור מים וקולחים חוף השרון]:** לא, הייתה לי איתם גם הכרות ארוכה שנמשכה כמה שנים. אני מגיע לפה כל שנה לאשר את הדוחות הכספיים של החברה, דוח על הרווח הכולל. אנחנו מזה כמה שנים במגמת עלייה, כל שנה עולים קצת בהכנסות. 2024, הכנסות של כ- 9.5 מיליון שקלים, הוצאות קצת פחות מ- 6.

**שוקי ארליך [ארסוף]:** כל הכבוד על הרווח שלכם.

**גיל שטרסברג [החברה למחזור מים וקולחים חוף השרון]:** רווח כמו חברת הייטק, 2.6 מיליון גולמי. אחרי כל ההוצאות ומיסים וזה, יש קצת מעל 3 מיליון שקלים רווח.

**שרון רומם [כפר נטר]:** זה תואם את התחזית שאישרנו את ההלוואה, לכמה שנים זה היה?

**גיל שטרסברג [החברה למחזור מים וקולחים חוף השרון]:** מה אתה שואל?

**שרון רומם [כפר נטר]:** אז, כשהייתה את התביעה ואישרנו הלוואה, היה איזה שהוא אומדן.

**גיל שטרסברג [החברה למחזור מים וקולחים חוף השרון]:** כן, יש לנו הלוואות, תיכף נתייחס, ההלוואות נגמרות ב- 2030 או 2031, יש לנו עוד כמה שנים של הלוואות.

**שוקי ארליך [ארסוף]:** אתה רואה את הזינוק ברווחים.

**גיל שטרסברג [החברה למחזור מים וקולחים חוף השרון]:** מבחינת הנכסים כ- 6.7, בכל שנה אנחנו גומרים עם יתרות חייבים גבוהות, זה בעצם היישובים שעוד לא שילמו את הצריכות של נובמבר.

**שוקי ארליך [ארסוף]:** כולם במועצה היישובים האלה?

**גיל שטרסברג [החברה למחזור מים וקולחים חוף השרון]:** כל היישובים כמעט במועצה, למעט יכין...

**שוקי ארליך [ארסוף]:** ...

**גיל שטרסברג [החברה למחזור מים וקולחים חוף השרון]:** לא משלמים, אנחנו ב- 100 אחוזי גבייה. אבל יש איזה שהוא שוטף, זה לא כסף שהולך לאיבוד, אנחנו סך הכל עובדים בשיתוף פעולה עם היישובים.

**אריאל דיסנצ'ק [תל יצחק]:** זה לא דוח תקציב מול ביצוע.

**גיל שטרסברג [החברה למחזור מים וקולחים חוף השרון]:** כן. יש לנו היום, בסוף התקופה, היה לנו פיקדון של מיליון שקל, עוד רכוש קבוע, שזה היה בעצם המאגר מהתשתיות. מבחינת התחייבויות, גם אנחנו חייבים, אנחנו כל שנה מחזירים כ- 1.6 מיליון, אפשר לראות שסך כל ההלוואות קצת מעל 9 מיליון. אנחנו בסביבות 2030 מסיימים את ההלוואות, יש לנו יכולת להחזיר.

**שרון רומם [כפר נטר]:** למה רוקנתם את הקרנות שיקום? מה המשמעות של לרוקן את הקרנות שיקום?

**גיל שטרסברג [החברה למחזור מים וקולחים חוף השרון]:** לא, לא רוקנו את הקרנות שיקום. יש לנו קרן שיקום, אנחנו נלך לביוב לראות את זה. הרואה חשבון רשם את זה אחרת בפעם האחרונה. מבחינת תזרים המזומנים, רווח של קצת מעל 3 מיליון שקלים. עשינו פרויקט של קו חדש ליד שפיים, כמיליון שקל השקעות, המענקים זה בעצם החזרים מרשות המים, פיקדון לזמן ארוך ששמנו. סך הכל הפעילות של החברה בשוטף היא חיובית, אין לנו איזו שהיא בעיה כלשהי, למעט ההלוואות שאנחנו צריכים להחזיר. עשינו גם בדיקה אם כדאי מהתזרים להקדים את ההחזר של ההלוואות, אנחנו סגרנו 5 מיליון בתנאים מאוד טובים, לפני שהריביות עלו ויצא שלא כדאי למחזר, אז אנחנו ממשיכים לשלם את זה בשוטף.

**שוקי ארליך [ארסוף]:** לא כדאי לקחת הלוואות. הם לא ישנים בלילה.

**גיל שטרסברג [החברה למחזור מים וקולחים חוף השרון]:** רוב ההלוואות הן של המועצה כהלוואות בעלים. אנחנו משלמים את זה back to back למועצה.

**אלי ברכה [ראש המועצה]:** למים יש כמה ספקים, לא 1, לא רק אלו שהיו פה. יש לנו קצת רעננה, יש לנו הרבה מהרצליה. למעשה, איכות של המים שלהם, פוגעת באיכות המים בכלל, כי הם בשניוני משודרג כזה, והאחרים מספקים לנו שלישוני. אז אתה מערבב שניוני עם שלישוני, אתה יורד ב-

**גילי בן יקר [רשפון]:** יש סיכוי שאנחנו נהיה שלישוני, או שאין סיכוי?

**אלי ברכה [ראש המועצה]:** אנחנו חייבים לקחת אותם.

**אריאל דיסנצ'ק [תל יצחק]:** אני שומע שכן מאז 2008.

**אלי ברכה [ראש המועצה]:** גם אני. הם כבר עשו את השדרוג, ואז אין להם בריכה. הם באו לעשות את הבריכה, גילו שאין תב''ע לבריכה. וככה זה נמשך ונמשך.

**גיל שטרסברג [החברה למחזור מים וקולחים חוף השרון]:** אפשר לראות רוב ההלוואות הן מהמועצה back to back, זה ההחזרים.

**אלי ברכה [ראש המועצה]:** חבר'ה, זו הייתה חברה לפני הרבה שנים שהייתה בפשיטת רגל כמעט. לא הגענו למלא טפסים, אבל היא הייתה ממש בפשיטת רגל.

**מיכאל ורבין [יקום]:** רק הניהול שלה.

**אלי ברכה [ראש המועצה]:** כן. גיל נכנס לפני הרבה שנים, וזה איכשהו-

**גיל שטרסברג [החברה למחזור מים וקולחים חוף השרון]:** כמה תהליכים שעשינו, גם השלמה של תשתיות שעשינו, העברנו את מט"ש הרצליה, היו השקעות באמת גדולות, והצריכה עוד לא עלתה.

**אלי ברכה [ראש המועצה]:** פרסנו חובות, שמנו כספים בקרנות לשיקום לפי תקנות והוראות.

**גיל שטרסברג [החברה למחזור מים וקולחים חוף השרון]:** צריך לציין לטובה את היישובים, שבקורונה נתנו לנו מקדמות על חשבון צריכה, בשביל שנוכל להשלים את הפרויקטים של החיבורים. עשינו את כל המהלכים האלה.

**אלי ברכה [ראש המועצה]:** כן, בסדר גמור.

**גיל שטרסברג [החברה למחזור מים וקולחים חוף השרון]:** מבחינת ההוצאות, ההוצאות שלנו די קבועות. יש פה שכר עבודה של בסביבות 200 וקצת אלף שקל. מיסים עירוניים שזה ארנונה על המאגר, יש לנו 350 דונם מאגר על שטח של תל יצחק.

*\* מדברים ביחד.*

**שוקי ארליך [ארסוף]:** צריך להעלות לו את הארנונה.

**גיל שטרסברג [החברה למחזור מים וקולחים חוף השרון]:** עולה עולה, כל הזמן עולה. לא מפספסים את העליות. יש לנו עוד ארנונה שאנחנו משלמים back to back עם גליל ים על הבריכה הטיפולית בהרצליה. רכישת מי קולחין, זה מי קולחין שאנחנו רוכשים מרעננה. אחזקת מאגרים ותחנות שאיבה זה כל התפעול השוטף, תיקונים, ספקים, כל הזה. הפרטנו השנה את כל הנושא של הטיפול במים, כולל הכלרה וריסוסים מהאוויר, שאנחנו מרססים את המאגר. דמי שימוש, אנחנו משלמים לתל יצחק על הקרקע. חשמל, רוכשים מחברת חשמל וממתקנים סולאריים שיש על הדפנות של המאגר.

**שוקי ארליך [ארסוף]:** זה מסביר את ירידה בהוצאות חשמל?

**גיל שטרסברג [החברה למחזור מים וקולחים חוף השרון]:** לא, הירידה היא כי המבנה של התעריפים השתנה.

**שוקי ארליך [ארסוף]:** טוב.

**גיל שטרסברג [החברה למחזור מים וקולחים חוף השרון]:** ואנחנו רוכשים ממתקנים סולאריים ב- 5% הנחה. הסולארי כבר קיים שנתיים.

**שרון רומם [כפר נטר]:** אז יש לנו צריכה, דה פאקטו צרכת יותר.

**גיל שטרסברג [החברה למחזור מים וקולחים חוף השרון]:** סיפקנו יותר ולקחנו פחות.

**שוקי ארליך [ארסוף]:** ברור, לפי ההיקף.

**גיל שטרסברג [החברה למחזור מים וקולחים חוף השרון]:** ביטוח, זה ההשתתפות שלנו בביטוח של המועצה. הפרשה לקרנות ייעודיות, אנחנו מפרישים קצת מעל המחיר, בערך 450 אלף שקל. החברה מחויבת להפריש כ- 1% מההשקעות מפעליות, מענקים שרשות המים נתנה 1.2. יש את זה בביוב, אנחנו כל שנה מפרישים וצוברים קרן, כשנצטרך לחדש את המאגר או לחדש משאבות או לחדש צנרת, אז תהיה לנו איזו שהיא קופה ולא נפנה שוב למדינה. סך הכל, ההוצאות הן די קבועות, הן סביב ה- 6 מיליון שקל.

**אלי ברכה [ראש המועצה]:** אגב, מאגר זה מוצר במחסור. המדינה צריכה מקומות לאגירה.

**גיל שטרסברג [החברה למחזור מים וקולחים חוף השרון]:** זהו, פחות או יותר.

**אריאל דיסנצ'ק [תל יצחק]:** אולי נעשה עוד מאגר.

**אלי ברכה [ראש המועצה]:** אולי, אנחנו מנסים. יש לנו משא ומתן על הפולג, על הצפה וכל זה.

**שוקי ארליך [ארסוף]:** פה אנחנו כן צריכים לאשר כי זו חברה עירונית לגמרי.

**גיל שטרסברג [החברה למחזור מים וקולחים חוף השרון]:** כן.

**הילה טרייבר [מזכ"ל המועצה]:** לא, זה לידיעה.

**גיל שטרסברג [החברה למחזור מים וקולחים חוף השרון]:** אה, זה לידיעה. רק להציג?

**הילה טרייבר [מזכ"ל המועצה]:** זה דיווח על הדוחות הכספיים.

*\* מדברים ביחד.*

**אריאל דיסנצ'ק [תל יצחק]:** לאשר את הדיווח.

**עו״ד עדי סדינסקי לוי [יועמ"ש]:** זה דוח מפוקח.

**הילה טרייבר [מזכ"ל המועצה]:** זה דיווח.

**עו״ד עדי סדינסקי לוי [יועמ"ש]:** זה לא דוח רבעוני של מועצה שאתם צריכים לאשר.

**אריאל דיסנצ'ק [תל יצחק]:** לא, אבל כאסיפה כללית של תאגיד אנחנו לא צריכים לאשר את הדיווח? את הדיווח שהוא דיווח לנו על הדוחות הכספים?

**עו״ד עדי סדינסקי לוי [יועמ"ש]:** למיטב זכרוני, אתם כמליאה, הוצג לפניכם.

**הילה טרייבר [מזכ"ל המועצה]:** לא, לא.

**ברק בן אוריה [געש]:** גם בחברה פרטית, אתה מציג בפני בעלי המניות. הבורד מאשר, לא בעלי המניות.

**שוקי ארליך [ארסוף]:** לא, בעמותות. בעמותות, האסיפה הכללית מאשרת.

*\* מדברים ביחד.*

**אריאל דיסנצ'ק [תל יצחק]:** אבל זו לא עמותה, זו חברה. יש פרוטוקול.

**אלי ברכה [ראש המועצה]:** דיסנצ'ק, הוצג. יש שאלות, משהו?

**שוקי ארליך [ארסוף]:** תמשיך ככה.

*\* לא לפרוטוקול.*

**גיל שטרסברג [החברה למחזור מים וקולחים חוף השרון]:** תודה רבה.

**שוקי ארליך [ארסוף]:** תודה לך, שנה הבאה מצפים לאותם השגים.

**אריאל דיסנצ'ק [תל יצחק]:** יישר כח.

*\* גיש שטרסברג יוצא מהישיבה.*

## **החברה הכלכלית.**

**הילה טרייבר [מזכ"ל המועצה]:** החברה הכלכלית מוקפאת כבר שנים. אנחנו שומרים עליה חיה כי אולי תהיה פעם אופציה לעשות איתה משהו.

**אלי ברכה [ראש המועצה]:** לייצר חדשה זה לא יהיה באותו תקנון ולא באותם כללים.

**הילה טרייבר [מזכ"ל המועצה]:** אנחנו מוציאים ממנה את ההוצאות של התחזוקה.

**שוקי ארליך [ארסוף]:** אפשר בינתיים להנפיק אותה בבורסה.

**אלי ברכה [ראש המועצה]:** בדיוק חשבתי על זה, אולי תל אביב רוצה לקנות אותה?

**אריאל דיסנצ'ק [תל יצחק]:** אם יש לי אפשרות למנות מנכ"ל.

**הילה טרייבר [מזכ"ל המועצה]:** בקיצור, החברה מוקפאת, כי לא מצאנו עד היום שום דבר שאפשר לעשות איתה. הקפאנו אותה אחרי בדיקה מאוד ארוכה של אופציות.

**ברק בן אוריה [געש]:** נוכל לקנות את החלק שלנו בקולחי השרון?

**הילה טרייבר [מזכ"ל המועצה]:** ברק, אתה היית בדירקטוריון, נכון?

**עו״ד עדי סדינסקי לוי [יועמ"ש]:** לא, של החברה הזו? לא.

**הילה טרייבר [מזכ"ל המועצה]:** ניסינו למצוא מה לעשות איתה, לא הצלחנו, והחלטנו להקפיא אותה.

**אלי ברכה [ראש המועצה]:** אגב, מעיינות השרון הציעו לנו Buy me, buy you כזה, במבי כזה. הציעו לנו שגם ניתן להם את המניות וגם נשלם להם כסף בשביל לעבור.

**צחי חודניק [בית יהושע]:** אתה יודע מה זה במבי. בגלל זה קוראים לזה במבי, כי הורגים אמא של מישהו.

**הילה טרייבר [מזכ"ל המועצה]:** טוב. זו החברה הכלכלית, אין בה כלום, ההוצאות מאוד קטנות של הוצאות תפעול, וזהו.

**אריאל דיסנצ'ק [תל יצחק]:** מה עם החברה לביוב?

**הילה טרייבר [מזכ"ל המועצה]:** פורק. לקח 10 שנים, פורק.

**אלי ברכה [ראש המועצה]:** שם ההיגיון היה שהחברה לביוב תיתן שירות מוניציפלי, זה לא משהו שאתה סוגר אותו, אומר אני לא רוצה אותו.

## **[ 4 ] דוח רבעוני 01/2025.**

**לירז קופר [גזברית]:** דוח רבעוני מינואר עד מרץ 2025 של המועצה, מסתכם בפלוס קטן של 98,000 שקלים.

**מיכאל ורבין [יקום]:** אנחנו צריכים לראות שם משהו?

**לירז קופר [גזברית]:** אז אתם רואים, 98,000 שקלים, פלוס קטן. בעיקרון, מה שקצת בולט פה זה שאין לנו כל כך עצמיות אחר, ובגלל שלא השתמשנו בכל ההעברה מקרנות, תמיד יש את החלק השוטף שאמור להיות מכוסה מהקרנות, אז לא היינו צריכים להשתמש בו ברבעון הראשון, שזה משהו שהוא חיובי. וגם, יש תקבולים מהממשלה שלא נכנסו עדיין, על החוף ולא על מפונים, ולא יכנסו כנראה.

**הילה טרייבר [מזכ"ל המועצה]:** על המפונים, כנראה שלא יכנסו.

**לירז קופר [גזברית]:** כרגע, הוא אמר שזה לא מתוקצב במשרד הפנים, וכנראה כרגע אין צפי, אין אופק.

**הילה טרייבר [מזכ"ל המועצה]:** הם החזירו את כולם לדרום. מי שנשאר, בעיה שלו ושל הרשות שהוא נשאר אצלה.

**לירז קופר [גזברית]:** קצת על ההקרנות.

**שוקי ארליך [ארסוף]:** זה לא מה שפורסם, כי אצלנו כפר עזה עוד לא חזר. יש לו ייעוד 16/8/26.

**הילה טרייבר [מזכ"ל המועצה]:** לא, רגע. שוקי, אבל הוא חזר לרוחמה. מה שקרה זה שהם בנו להם, אז כאילו שפיים היא לא-

**שוקי ארליך [ארסוף]:** זו האינטרפרטציה שצריך לבדוק.

**הילה טרייבר [מזכ"ל המועצה]:** זה מה שאנחנו מנסים.

**שוקי ארליך [ארסוף]:** הם לא חזרו, עדיין אין אישור לחזור לכפר עזה, ולכן הם מפונים.

**הילה טרייבר [מזכ"ל המועצה]:** גם לדעתנו.

**גילי בן יקר [רשפון]:** גם אם ירצו ללכת מחר לרוחמה, אין מקום.

**שוקי ארליך [ארסוף]:** לא, לא, זה לא קשור. אני חושב שצריך לתבוע אותם על זה. הם מפונים של כפר עזה, ולכפר עזה עוד אין אישור לחזור.

**עו״ד עדי סדינסקי לוי [יועמ"ש]:** שוקי, כאן זה מליאת חוף השרון.

**שוקי ארליך [ארסוף]:** לא, הכסף. הם לא רוצים לתת לנו את הכסף.

**הילה טרייבר [מזכ"ל המועצה]:** לא, זו החלטת ממשלה, שוקי. מה זה לתבוע? זה לא כפר עזה. החלטת ממשלה, הפסיקו להעביר כסף למפונים.

**שוקי ארליך [ארסוף]:** אבל לא לכפר עזה, זה לא נכון.

**הילה טרייבר [מזכ"ל המועצה]:** אבל זו התשובה שהם אומרים לנו. זה לא לתבוע.

**שוקי ארליך [ארסוף]:** אבל זה לא נכון.

**הילה טרייבר [מזכ"ל המועצה]:** בסדר.

**שוקי ארליך [ארסוף]:** הייתה החלטה ממשלה שאמרה בפירוש 8/26.

**אריאל דיסנצ'ק [תל יצחק]:** לדעתי, הם ביטלו את הכל.

**שוקי ארליך [ארסוף]:** לא, מה פתאום? 4 יישובים לא. כפר עזה מיועד עד 8/26. זה פשוט לא נכון.

*\* מדברים ביחד.*

**אורלי רזניקוב [מבקרת המועצה]:** הרשות קולטת אלא ברוחמה.

**שוקי ארליך [ארסוף]:** על זה צריך לערער, כי אנחנו קלטנו אותם. עובדה שהם לא חזרו, זו בעיה שלהם שיתחשבנו עם כפר עזה, לא איתנו.

**לירז קופר [גזברית]:** אני ניסיתי לשוחח איתו במייל.

**שוקי ארליך [ארסוף]:** מי זה הוא? רק שנדע.

**לירז קופר [גזברית]:** משרד הפנים עם בחור שקוראים לו עידו, שהוא הרפרנט.

**שוקי ארליך [ארסוף]:** רפרנט בתוך משרד הפנים.

**לירז קופר [גזברית]:** בתוך משרד הפנים. הוא אמר שכרגע אנחנו לא נקבל בזמן הקרוב שום כסף.

**אלי ברכה [ראש המועצה]:** בסדר, אז הפעם הם לא מעבירים כסף, כל השאר הם מעבירים.

**לירז קופר [גזברית]:** מישהו מהגזברים אמר, טוב, משרד הפנים לא מעבירים כסף, הם על הפנים, משרד הפנים על הפנים.

**שוקי ארליך [ארסוף]:** אני מציע שנחייב את הקרן הזו של ה- 15% לקו של בן גוריון.

**לירז קופר [גזברית]:** לא, כי יתר המשרדים מעבירים משהו.

**שוקי ארליך [ארסוף]:** נחייב את הקרן הזו.

**אלי ברכה [ראש המועצה]:** קרן הארנונה.

**שוקי ארליך [ארסוף]:** כן.

**לירז קופר [גזברית]:** קצת על הקרנות שלנו. יש פה כמעט 16 מיליון שקלים, קרן היטל השבחה. זה כולל קרנות פיתוח של היישובים וגם של המועצה. מתוך זה, בערך כ- 6 מיליון היתרה שלנו בקרנות של המועצה. זהו, קצת להשוויץ ולהראות לכם, אתם רואים את הירידה במלוות. יש לנו 3 הלוואות ביוב שהסתיימו, ועוד הלוואה אחת בפיתוח שהסתיימה בדצמבר 2024. זהו, אם יש לכם שאלות.

**אריאל דיסנצ'ק [תל יצחק]:** זה לא כולל את המלחמה.

**הילה טרייבר [מזכ"ל המועצה]:** לא.

**לירז קופר [גזברית]:** רבעון ראשון, זה מינואר עד מרץ 2025.

**אריאל דיסנצ'ק [תל יצחק]:** עשו וויתורים?

**הילה טרייבר [מזכ"ל המועצה]:** כלום.

## **[ 2 ] תב"רים.**

**הילה טרייבר [מזכ"ל המועצה]:** הדבר היחידי שהיה בתב''רים זה שאנחנו פנינו אליכם למליאה, אפרופו אישור הפרוטוקול, זה אישרור, פנינו אליכם בזמן המלחמה, היה לנו תב''ר שכבר נקרא תב''ר מוכנות לחירום, שכל ייעודו היה גנרטור לבית ספר חוף השרון. אבל, כשהתחילה המלחמה, ביקשנו לקחת 10,000 שקל כדי לחלק ליישובים, בעיקר כדי לסדר את המקלטים הציבוריים שהיו פחות כדי ללכת אליהם, וכל יישוב קיבל 10,000 שקל לחירום מאותו תב"ר. הרעיון הוא, אמרנו שאחרי, כדי לא להתעסק עם אישורים של משרד הפנים וזה וזה וזה, עכשיו אנחנו בעצם מבקשים להגדיל את התב"ר הזה בעוד 140, כדי להחזיר לו את הכסף שנלקח כאילו ליישובים. זה לא מופיע פה.

**צחי חודניק [בית יהושע]:** זה לא מוצג.

**הילה טרייבר [מזכ"ל המועצה]:** זה לא מוצג פה, אבל בעיקרון רצינו להחזיר את הכסף שלקחנו לחירום.

**אריאל דיסנצ'ק [תל יצחק]:** כל המצב חירום, בעצם לא השפיע על המועצה.

**הילה טרייבר [מזכ"ל המועצה]:** לא. קודם כל, למזלנו, היו יישובים שעוד היה להם שימוש ב- 100 אלף שקל מקלטים, תב"ר ישן שחלקם השתמשו. אישרנו להם לא מזמן, אם אתם זוכרים, תב"ר של 14 אלף שקל להצטיידות לחירום, ועכשיו עוד 10,000 שקל. רוב היישובים השתמשו בזה בזמן של המלחמה, באותו זמן גם היה פטור ממכרז. אמרנו, אתם יכולים להביא ממ"ד, תביאו ממ"ד, אתם יכולים מה שאתם רוצים, אללה בבאללה, העיקר תהיו מוגנים, וזהו. זה פחות או יותר מה שעלתה לנו המלחמה. באותם שבועיים עצרנו גבייה ואכיפה, אבל זה כסף קטן.

**אריאל דיסנצ'ק [תל יצחק]:** בקיצור, דילגת מעל המלחמה.

**הילה טרייבר [מזכ"ל המועצה]:** כן.

**אריאל דיסנצ'ק [תל יצחק]:** יפה.

**שוקי ארליך [ארסוף]:** לא נורא, נקבל אחרת.

**אריאל דיסנצ'ק [תל יצחק]:** מדינת ישראל ספגה כ- 300 מיליארד שקל נזק.

**הילה טרייבר [מזכ"ל המועצה]:** אנחנו קודם כל, היה לנו תב"ר מוכן, עשינו לו התאמה קטנה.

**אריאל דיסנצ'ק [תל יצחק]:** לא, בסדר גמור.

**שוקי ארליך [ארסוף]:** touch wood, היה לנו מזל.

**הילה טרייבר [מזכ"ל המועצה]:** לא, אבל גם אני חייבת להגיד, שבזמן המלחמה האחזקה וההכנות הוכיחו את עצמם.

**שוקי ארליך [ארסוף]:** תפקדנו.

**אלי ברכה [ראש המועצה]:** השיטה עבדה, והאנשים עבדו. אגב, פיקוד העורף הרגיש בטוח, הרגיש נוח איתנו.

**שוקי ארליך [ארסוף]:** אתם זוכרים את האזהרה של פיקוד העורף?

**הילה טרייבר [מזכ"ל המועצה]:** כן, שבועיים לפני, זה כתוב במליאה, בפרוטוקול.

**לירז קופר [גזברית]:** שבועיים לפני, בפרוטוקול.

**הילה טרייבר [מזכ"ל המועצה]:** זהו, ככה עברה המלחמה. אין נזקים, חוץ מבאמת להחזיר לתב"ר שלקחנו ממנו עבור היישובים את הכסף שנלקח. האם יש התנגדות אליו? אז אני מגדילה אותו באותו כסף. זה סגירה של תב"רים שפשוט סיימנו אותם, אין משהו.

**לירז קופר [גזברית]:** כן, בדרך כלל אנחנו מביאים אותי בסוף שנה, אבל אמרנו, יאללה.

**אריאל דיסנצ'ק [תל יצחק]:** מה זה סגירה?

**הילה טרייבר [מזכ"ל המועצה]:** סיימנו לעשות את הפעילות, ונשארו יתרות. נגיד, ברכישת אוטובוס נשאר 20 אלף שקל. להחזיר אותם לקרן. זה כסף קטן שנשאר, שאנחנו רוצים לסגור את התב''ר. זהו. רק לאשר את המליאה הטלפונית שביקשנו, על ה- 10,000 שקל.

**שוקי ארליך [ארסוף]:** עכשיו אישרנו את זה ממילא.

**החלטה: מליאת המועצה מאשרת את התב"רים.**

## **[ 1 ] אישור מליאה טלפונית.**

**הילה טרייבר [מזכ"ל המועצה]:** זה אישור נפרד לאשרר את המליאה הטלפונית.

**אלי ברכה [ראש המועצה]:** מאושר.

**הילה טרייבר [מזכ"ל המועצה]:** מאושר, טוב, תודה רבה.

**החלטה: מליאת המועצה מאשררת את המליאה הטלפונית.**

**-סיום דיון-**